Էդուարդ Սեդրակյան

**Էդուարդ Արտավազդի Սեդրակյան** (), հայ նկարիչ, մանկավարժ, պրոֆեսոր (2009): Հայաստանի նկարիչների միության (1979): «Հայ կիրառական արվեստների և դիզայնի միավորում» հասարակական կազմակերպության նախագահ (2014): ՌԴ-ի գեղարվեստների ակադեմիայի պատվավոր ակադեմիկոս (2015):

## Կենսագրություն
Էդուարդ Սեդրակյանը ծնվել է 1944 թվականին, Էջմիածնում։ 1963 թվականին ավարտել է Փանոս Թերլեմեզյանի անվան ուսումնարանը, 1969 թվականին՝ Երևանի գեղարվեստա-թատերական ինստիտուտը։ 1963-1965 թվականներին նկարչություն է դասավանդել Ս. Սպանդարյանի անվան դպրոցում, 1972-1995 թվականներին՝ Խաչատուր Աբովյանի անվան մանկավարժական ինստիտուտի գծանկարչության և դիզայնի ամբիոնում։ 1996 թվականին հիմնադրել է Գեղեցիկ արվեստների ազգային ակադեմիան և մինչև 2018 թվականը եղել այդ հաստատության հիմնադիր-ռեկտորը։ 2009 թվականին Սեդրակյանին շնորհվել է պրոֆեսորի կոչում։ 2019 թվականից դասավանդում է Երևանի Խաչատուր Աբովյանի անվան պետական մանկավարժական համալսարանի կերպարվեստի ֆակուլտետում։

## Ցուցահանդեսներ
1971 թվականից մասնակցում է հանրապետական և միջազգային ցուցահանդեսների։

### Անհատական ցուցահանդեսներ
* «Ղրիմյան բնանկար», Յալթա, 1974
* «Փարիզյան մտորումներ», Ճարտարապետության ազգային թանգարան-ինստիտուտի ցուցասրահ, Երևան, 2009
* Հայաստանի նկարիչների միություն, Երևան, 2013
*«Էդուարդ Սեդրակյան 75», Հայաստանի նկարիչների միություն, 2019
*«Էդուարդ Սեդրակյան 80», Հայաստանի նկարիչների միություն, 2024

## Պարգևներ և մրցանակներ
* ՀՀ կրթության և գիտության նախարարության ոսկե մեդալ, 2007
* ՀՀ մշակույթի և երիտասարդության հարցերի նախարարության պատվոգիր, 2007
* Բնական և հասարակության գիտությունների միջազգային ակադեմիայի Պավել Տրետյակովի անվան մեդալ` մշակույթի և արվեստի զարգացման համար, Մոսկվա, 2007
* Ռուսաստանի գեղարվեստի ակադեմիայի և «Դիզայներների միության» միջազգային ասոցիացիայի դիպլոմ՝ դիզայնի ասպարեզում լուրջ ներդրումներ ունենալու համար, Մոսկվա, 2007
* «Էթնո-էրատո» ազգային նորաձևության միջազգային մրցույթների հատուկ դիպլոմներ՝ ազգային արժեքների պահպանման և զարգացման համար, Ռուսաստան, 2007-2012
* Ռուսաստանի գեղարվեստի ակադեմիայի շնորհակալագիր, Մոսկվա, 2009
* Մոնղոլիայի մշակույթի կրթության և գիտության նախարարության հատուկ դիպլոմ, Ուլան Բատոր, 2009
* «Դիզայներների միության» միջազգային ասոցիացիայի Ալ. Ռոդչենկոյի անվան մեդալ, Մոսկվա, 2011
* ՌԴ գեղարվեստի ակադեմիայի հարավային տարածաշրջանի դիպլոմ՝ կերպարվեստի ոլորտում մեծ ներդրման համար, 2014
* Ռուսաստանի Գեղարվեստի ակադեմիայի և «Դիզայներների միության» միջազգային ասոցիացիայի շնորհակալագիր՝ «Грани большого города» 3-րդ միջազգային ցուցահանդեսի նախագծի կազմակերպմանն ու իրականցմանը աջակցելու համար, Մոսկվա, 2014
* Մոսկվայի Կառավարության «Մոսկովյան ազգությունների տան» շնորհակալագիրը՝ բազմազգ մշակութային ավանդույթների պահպանման ու զարգացման և «Էթնո-Էրատո-2014» ազգային նորաձևության միջազգային մրցույթի կազմակերպման ու անցկացման համար, Մոսկվա, 2014
* Ռուսաստանի Գեղարվեստի ակադեմիայի «Դիզայներների միության» միջազգային ասոցիացիայի և Ռուսաստանի նկարիչների ստեղծագործական միության դիպլոմ՝ դիզայնում մասնագիտական վարպետության և բարձր նվաճումների համար, Մոսկվա, 2014

## Ծանոթագրություններ

## Արտաքին հղումներ
* Մեր մեջ ասած - Էդուարդ Սեդրակյան

Կատեգորիա:Երևանի պետական գեղարվեստաթատերական ինստիտուտի շրջանավարտներ
Կատեգորիա:Հայ մանկավարժներ
Կատեգորիա:Հայ նկարիչներ
Կատեգորիա:Հայ պրոֆեսորներ
Կատեգորիա:Հայաստանի նկարիչների միության անդամներ